Erling Wikborg

Erling Wikborg () var ein norsk politikar og jurist. Han var leiar for Kristeleg Folkeparti mellom 1951 og 1955, parlamentarisk leiar mellom 1954 og 1961 og var utanriksminister i Lyng-regjeringa i 1963.

Wikborg var cand. jur. frå 1918, og drev eigen advokatforretning i Oslo frå 1923. Spesialfelta hans var sjørett. Firmaet han grunnla eksisterer framleis (som Wikborg Rein i Oslo). Han var stortingsrepresentant for Akershus 1945-1949, og for Oslo 1954-1961. Han var varamedlem av Nobelkomiteen 1. januar 1949-31. desember 1972 fungerande medlem 12. oktober 1965-31. desember 1966 og 28. august 1967-31. desember 1969.

Wikborg var æresmedlem av Kristeleg Folkeparti. Han opplevde det kristne gjennombrotet sitt i samband med den såkalla «Oxfordrørsla» midt på 1930-talet, saman med m.a forfattaren Ronald Fangen og journalisten Fredrik Ramm. Det var i forlenginga av denne røynsla han vart politikar. Som urban akademikar var Wikborg i etterkrigstida noko av ein «framand fugl» i det lågkyrkjelege partiet med røter i den vestlandske venstre-kulturen, og han spelte ei viktig rolle i å utvikle partiet til eit breiare, landsdekkende parti.

Wikborg er far til kunsthistorikaren Tone Wikborg og var svigerfar til forfattar og forleggar Peder W. Cappelen 1955-66.

Kjelder



Denne artikkelen bygger på «Erling Wikborg» frå ,  den 6. august 2011.  

Kategori:Norske utanriksministrar
Kategori:KrF-statsrådar
Kategori:Statsrådar i Regjeringa Lyng
Kategori:Leiarar for Kristeleg Folkeparti
Kategori:Stortingsrepresentantar 1945-1949
Kategori:Stortingsrepresentantar 1954-1957
Kategori:Stortingsrepresentantar 1958-1961
Kategori:Stortingsrepresentantar frå KrF
Kategori:Stortingsrepresentantar for Akershus
Kategori:Stortingsrepresentantar for Oslo
Kategori:Norske advokatar
Kategori:Medlemmar og varamedlemmar i Nobelkomiteen
Kategori:Folk frå Drammen